கேள்வி: 996 வேலை நேர முறை, சீனா குறித்து விரிவாக சொல்லுங்கள்.
பதில்: 996 வேலை நேர முறை (996 working hour system () என்பது சீன மக்கள் குடியரசில் சில நிறுவனங்களால் நடைமுறைப்படுத்தப்படும் பணி நேர அட்டவணை ஆகும். பணியாளர்கள் வாரத்திற்கு 6 நாட்கள், காலை 9:00 மணி முதல் இரவு 9:00 மணி வரை வேலை செய்ய வேண்டும் என்ற தேவையிலிருந்து இதன் பெயரைப் பெற்றது; அதாவது வாரத்திற்கு 72 மணிநேரம் கட்டாயமாக பணி செய்ய வேண்டும். பல சீன இணைய நிறுவனங்கள் இந்த 996 பணி நேர முறையை தங்கள் அதிகாரப்பூர்வ பணி அட்டவணையாக ஏற்றுக்கொண்டன. விமர்சகர்கள் 996 வேலை நேர அமைப்பு சீன சட்டத்தை மீறுவதாகவும், அதை "நவீன அடிமைத்தனம்" என்றும் அழைத்தனர். மார்ச் 2019 இல் "996-க்கு எதிரான" போராட்டம் கிட்ஹப் இணையம் வழியாக தொடங்கப்பட்டது.